b'\n_START_ARTICLE_\nVesna Velkovrh Bukilica\n_START_SECTION_\n\xc5\xbdivljenje\n_START_PARAGRAPH_\nPri petih letih se je s star\xc5\xa1i in bratom za dve leti in pol preselila v Kolumbijo v Bogoto in se pri dvanajstih ponovno vrnila za pet let. Sama pravi: \xc2\xbbKakor hitro sem \xc5\xa1la v \xc5\xa1olo, je za\xc4\x8dela \xc5\xa1pan\xc5\xa1\xc4\x8dina naglo prevladovati v mojem izra\xc5\xbeanju; in ko sem mami hotela povedati, kaj vse se mi je zgodilo tistega dne, sem ji to izbrbljala v \xc5\xa1pan\xc5\xa1\xc4\x8dini. Ampak mama je vsakokrat vztrajala, da ji isto povem \xc5\xa1e v sloven\xc5\xa1\xc4\x8dini.\xc2\xab_NEWLINE_\xc5\xbde kot majhna deklica je zelo rada prebirala vse po vrsti, skupaj s prijateljico pa sta celo \xc2\xbbizdajali\xc2\xab\xc2\xa0\xc4\x8dasopis. Pri \xc5\xa1tirinajstih letih je prvi\xc4\x8d za\xc4\x8dutila \xc5\xbeeljo, da bi prevajala. Sama se je lotila prevajanja u\xc4\x8dbenika o Ju\xc5\xbeni Ameriki, kot darila za svojo teto, a jo je zaradi obse\xc5\xbenosti dela navdu\xc5\xa1enje hitro minilo. Tako je nadaljevala s \xc5\xa1e nekaj deli - prevajala je iz \xc5\xa1pan\xc5\xa1\xc4\x8dine v angle\xc5\xa1\xc4\x8dino. Prvi dokon\xc4\x8dani (ljubiteljski, neobjavljen) prevod so bile Kosovelove pesmi, ki jih je prevedla v \xc5\xa1pan\xc5\xa1\xc4\x8dino._NEWLINE_Poklicno je za\xc4\x8dela prevajati pri Pomurski zalo\xc5\xbebi leta 1989.'